OBECNÝ  ÚRAD ..........

Číslo:                                                                                                      
Dňa :

S c h v a ľ u j e m

starosta obce  

Š T A T Ú T

KRÍZOVÉHO  ŠTÁBU  OBCE

-	2005 –

Článok 1

Úvodné  ustanovenie

	Štatút Krízového štábu obce  sa vydáva podľa § 10 zákona NR SR č. 387/2002 Z.z. o riadení štátu v krízových situáciách mimo času vojny a vojnového stavu (ďalej len “krízová situácia”) pre jeho zriadenie ako výkonného orgánu krízového riadenia.

Článok 2

Zloženie krízového štábu

(1)	Krízový štáb obce je zložený z predsedu, jeho zástupcu a ďalších členov.

(2)	Predsedom krízového štábu obce je starosta obce, 

(3)	Zástupcom predsedu krízového štábu obce je zástupca starostu obce.

(4)	Podpredsedom krízového štábu je vedúci štábu CO obce. 

(5)	Členmi krízového štábu obce sú funkcionári obce, zamestnanci obecného úradu a zástupcovia vybraných organizácií obce. Možné zloženie štábu je uvedené v prílohe č. 1.

(6)	Členmi krízového štábu obce v období krízovej situácie sú aj členovia povodňovej komisie.   

(7)	Členov krízového štábu obce vymenúva a odvoláva starosta (primátor) obce.

(8)	Členovia krízového štábu obce sú pri výkone funkcie v krízovom štábe v nevyhnutných prípadoch zastupiteľní oprávnenými osobami.  

(9)	Štáb CO obce plní úlohy spojené s odborným, organizačným a technickým zabezpečením činnosti krízového štábu obce 

Článok 3

Postavenie a pôsobnosť krízového štábu

Krízový štáb je výkonným a koordinačným orgánom starostu  obce na riešenie krízovej situácie.  Pri príprave na krízovú situáciu a jej riešenie najmä: 
a)	analyzuje a vyhodnocuje riziká vzniku krízovej situácie,
b)	prerokúva navrhnuté opatrenia na riešenie krízovej situácie a podklady na prijímanie rozhodnutí starostu (primátora)obce,
c)	navrhuje žiadať krízový štáb okresného úradu o poskytnutie pomoci vrátane humanitárnej pomoci, vyhodnocuje postupy riešenej krízovej situácie, zovšeobecňuje získané skúsenosti a využíva ich pri svojej ďalšej činnosti,
d)	koordinuje činnosť podnikateľov a právnických osôb pri civilnom núdzovom plánovaní, uskutočňuje civilné núdzové plánovanie.

Článok 4

Predseda krízového štábu obce

(1)	Predseda krízového štábu obce :
a)	zvoláva zasadnutie krízového štábu obce,
b)	určuje miesto a čas zasadnutia krízového štábu obce,
c)	riadi činnosť krízového štábu obce,
d)	oznamuje bezodkladne prednostovi okresného úradu vznik krízovej situácie alebo ohrozenie, ktoré môže bezprostredne spôsobiť krízovú situáciu,
e)	poveruje zastupovaním zástupcu predsedu krízového štábu obce na čas svojej neprítomnosti alebo, ak nemôže vykonávať úlohy sám.

(2)	Zástupca predsedu krízového štábu obce plní úlohy predsedu krízového štábu obce v čase jeho neprítomnosti, alebo na základe poverenia predsedu krízového štábu obce.

3)	 Tajomník  KŠ obce zabezpečuje a vykonáva plnenie úloh a opatrení z prijatých príkazov a uznesení na rokovaní krízového štábu obce.

Článok 5

Rokovanie krízového štábu

(1)	Krízový štáb obce rokuje v prípade krízovej situácie alebo nebezpečenstva jej vzniku.

(2)	Ak to konkrétna situácia vyžaduje, predseda krízového štábu obce  môže:
a)	prizvať ostatných funkcionárov a občanov k príprave podkladov a návrhov riešenia krízových situácií, na zabezpečenie informačného systému a styku  s vlastným krízovým štábom,
b)	zvolať rokovanie krízového štábu obce  v užšom zložení podľa potrieb riešenia krízovej situácie.

(3)	Krízový štáb obce spravidla zasadá v zasadacej miestnosti obecného úradu v zmysle  rokovacieho poriadku schváleného  starostom.

(4)	Materiály na rokovanie krízového štábu pripravujú členovia krízového štábu na základe požiadaviek predsedu krízového štábu, pričom využívajú odborné podklady vo svojej pôsobnosti.

Článok 6

Odborné, organizačné a materiálno – technické
zabezpečenie činnosti krízového štábu

(1)	Krízový štáb pre svoju činnosť využíva spravidla priestory obecného úradu.  Jeho činnosť zabezpečuje štáb CO obce ktorý :
a)	zabezpečuje zvolanie členov krízového štábu na základe rozhodnutia predsedu  krízového štábu,
b)	zriaďuje pracovisko na vypracúvanie podkladov riešenia krízovej situácie,
c)	zabezpečuje prípravu a vypracúvanie návrhov riešenia krízovej situácie na rokovanie krízového štábu,
d)	v prípade krízovej situácie alebo nebezpečenstva jej vzniku zabezpečuje príjem, spracúvanie a odovzdávanie informácií krízovému štábu obce, okresného úradu a ostatným subjektom podieľajúcim sa na riešení krízovej situácie,
e)	vedie prehľad o silách a prostriedkoch orgánov a organizácií obce, nasadených na riešenie a odstraňovanie následkov krízovej situácie a prehľad o poskytovaní  pomoci z územia obcí nepostihnutých krízovou situáciou,
f)	v prospech činnosti krízového štábu využíva komunikačný a informačný systém obce a základné dokumenty pre rozhodovací proces, ktorými sú:
g)	Plány ochrany obyvateľstva s pomocnými dokumentmi.

(2)	Obecný úrad pre činnosť krízového štábu zabezpečuje:
a)	nevyhnutné priestory pre stravovanie, hygienu a odpočinok,
b)	nevyhnutnú kancelársku techniku a pomôcky na vedenie dokumentácie.

Článok 7

Finančné zabezpečenie činnosti krízového štábu

	Na plnenie úloh, na odbornú prípravu a na činnosť krízového štábu počas riešenia krízových situácií predseda krízového štábu po prerokovaní v obecnom zastupiteľstve uplatňuje v návrhu rozpočtu obce, požiadavky na finančné prostriedky na príslušný rok.  

Článok 8

Záverečné ustanovenie

	Tento štatút nadobúda účinnosť dňom jeho podpísania starostom obce.

Číslo:                                                                                     

S c h v a ľ u j e m:  

________________________

starosta obce 

ROKOVACÍ  PORIADOK
KRÍZOVÉHO  ŠTÁBU  OBCE

- 2005 -

Článok I.
Úvodné ustanovenie

1.)  Krízový štáb obce ........................................... bol zriadený na základe ustanovení zákona NR SR č. 387/2002 Z. z. o riadení štátu v krízových situáciách mimo času vojny a vojnového stavu § 10. Svoju činnosť vykonáva v zmysle “Štatútu  krízového štábu obce”.

2.)	Informácie z rokovania krízového štábu obce sa pre verejnosť a oznamovacie prostriedky poskytuje  starosta obce – predseda krízového štábu obce respektíve  určený hovorca. 

Článok II.
Spôsob rokovania krízového štábu 
1.)	Riadne zasadnutie krízového štábu obce zvoláva predseda krízového štábu na základe plánu činnosti najmenej 2 krát v roku. Zasadnutia organizačne pripravuje štáb CO obce. Rokovanie riadi starosta obce – predseda krízového štábu obce, v jeho neprítomnosti zástupca predsedu krízového štábu.

2.)	V prípade hrozby, alebo vzniku krízovej situácie sa uskutočňujú mimoriadne rokovania na základe priameho príkazu starostu obce – predsedu krízového štábu. 

3.)	Na základe rozhodnutia predsedu krízového štábu možno na zasadnutia prizvať ďalších zástupcov štátnych orgánov, právnických osôb, ktorých účasť je na rokovaniach potrebná.

4.)	Zo zasadnutí spracováva tajomník krízového štábu obce zápis a uznesenie, ktoré zasiela dotknutým členom krízového štábu obce, ktorí sa zasadnutia zúčastnili alebo predkladali informácie. Člen, ktorého stanovisko sa neprijalo je oprávnený žiadať, aby sa to uviedlo v zápise.

5.)	Krízový štáb je spôsobilý uznášať sa, ak je prítomná nadpolovičná väčšina členov. Na platnosť uznesenia je potrebný súhlas nadpolovičnej väčšiny prítomných členov. Uznesenie sa prijíma hlasovaním. V neodkladných prípadoch so súhlasom predsedu krízového štábu môže člena zastupovať ním poverený štatutárny zástupca, ktorý koná vždy osobne, pričom zo zastúpenia vznikajú práva a povinnosti zastúpenému.

6.)	V čase medzi zasadnutiami rozhoduje o vykonaní závažných opatrení starosta obce – predseda krízového štábu. O týchto opatreniach informuje na najbližšom zasadnutí. Predseda krízového štábu môže rozhodnúť o výjazdovom zasadnutí v prípadoch, keď je potrebné na mieste posúdiť okruh prejednávaných problémov. Mimoriadne zasadnutia krízového štábu predseda zvoláva spravidla pri vzniku mimoriadnej udalosti.

Článok III.
Priebeh rokovania a rozhodovanie krízového štábu 

1.)	Po otvorení zasadnutia krízového štábu obce predsedajúci informuje prítomných o prerokovanom programe. Najmä pri mimoriadnych zasadnutiach stručne informuje o vzniknutej alebo hroziacej krízovej situácii (mimoriadnej udalosti).

2.)	Členovia krízového štábu obce môžu doplniť program o ďalšie body alebo stanoviská špecialistov, expertov. Rovnako sa posúdi možnosť výjazdového zasadnutia v mieste krízovej situácie (mimoriadnej udalosti).

3.)	Členovia krízového štábu obce môžu k jednotlivým bodom predložiť konštruktívne, vecné pripomienky týkajúce sa riešenia situácie. Predsedajúci rozhodne ako budú pripomienky  akceptované a toto nariadi uviesť v zápise.

4.)	Krízový štáb obce vypracúva návrhy uznesení (riadne zasadnutie) alebo príkazov na riešenie jednotlivých úloh (krízovej situácie – mimoriadnej udalosti).

5.)	Uznesenie a príkazy po schválení starostom obce sa vyhotovujú v písomnej forme a vydávajú sa všetkým dotknutým zložkám. Uznesenie sa vyhotovuje v bežnej administratívnej podobe, príkazy podľa vzorov.

6.)	O priebehu rokovania krízového štábu obce sa vyhotoví písomný záznam, do ktorého sa zapisujú závery rokovania a dohodnuté opatrenia. Rovnako musia byť zapísané pripomienky členov krízového štábu obce alebo prizvaných špecialistov, ktoré neboli akceptované. Zápis vyhotovuje, zabezpečuje jeho uloženie a archivovanie určená osoba zo štábu CO obce. Súčasťou zápisu sú podklady, tabuľky, analýzy a pod.

7.)	Uznesenie a zápis z rokovania krízového štábu obce podpisuje starosta obce – predseda krízového štábu obce alebo  splnomocnený zástupca určený starostom obce  ktorý viedol rokovanie.

Článok IV.
 ŠTÁB CO OBCE 
Plní úlohy spojené s odborným, organizačným a technickým zabezpečením činnosti krízového štábu obce.   
Štáb CO obce :
Koordinuje a zabezpečuje organizačnú a administratívno-technickú činnosť krízového štábu, vedie plánovaciu, výkazovú a organizačnú dokumentáciu krízového štábu.
1.)	Zodpovedá za včasné rozoslanie uznesení a podkladov účastníkom rokovania.
2.)	Zodpovedá za vypracovanie zápisu z každého riadneho a mimoriadneho rokovania krízového štábu obce. Zabezpečuje evidenciu uložených úloh, príkazov, uznesení a zaisťuje kontrolu ich splnenia. O stave plnenia informuje starostu obce – predsedu krízového štábu.
3.)	Zabezpečuje dodržiavanie ochrany utajovaných skutočností a režimu evidencie, manipulácie a ukladanie dokumentov obsahujúcich utajované skutočnosti.

Článok V.
Záverečné ustanovenie

           Tento rokovací poriadok je súčasťou štatútu krízového štábu obce .................................... a nadobúda účinnosť dňom jeho podpísania.

Starosta obce.................................
Dňa      :  
Č. sp.    :  

Menovací  dekrét

      V súlade s § 10 zákona  NR SR č.387/2002 Z. z.  o  riadení štátu  v krízových situáciách  mimo času vojny a vojnového stavu   a  podľa   čl. 2  ods. 6  Štatútu krízového štábu obce ....................

v y m e n ú v a m 

p.   . . . . . . . . . . . . . . . .

za  zástupcu  predsedu krízového štábu    obce)...........................

       Vašou povinnosťou  bude  zabezpečovať  úlohy  súvisiace  s riešením  “krízových  situácii”   v čase vyhlásenia  výnimočného stavu, núdzového stavu alebo mimoriadnej situácie  na území  obce............................ .

Vážený pán